Janngooɓe Teddungal tedduɓe,
On calminaama, on njaɓɓaama kesum ka lowre men, ka yiitirde men, ka Teddunal me’en; nde Misiide Ɓamtaare, fii pinal e ɓamtaare.
Hiɗon mbeltanaa e jokkondiral ngal, e jikke ɗen, ma men ɓurtu tiɗnaare e softeende, ngam keɓon loowdi himmundi ka lowre me’en ɗoo so Alla jaɓirii no waawiri.
Ngoo hello (page) ɗoo, miɗen weeɓitana on seeɗa e ko mokobaaɓe me’en teddiniri en, ɗum woni seeditagol maɓɓe e lowre nden, e eɓɓɓoje Misiide Ɓamtaare, ekn.
Ɗum non ko fii on ɓurton geloraade wonde golle ɗen ka lowre ɗoo, ko e fewjodal yeesooɓe me’en ɓen mahii. Kala eɓɓoore e miijo, men hollitay ɓurɓe men humpitaade ɓen; ɓe rokka miijo maɓɓe, men fewnita ɗum ado on weeɓitaneede ɗoo.
Ɓe maakiri nii:
« Mi weltike fota e golle maa kelɗuɗe wano woowiri non. Pellet hiɗa wakkilii, hiɗa jokkindiri golle maa ka daranagol Fulfulde, Pulaagu e Lislaamu. wota hay huunde haɗe fampaade lowre nden ko ɓuri e yaawude. Hinde hitti, kadi pellet miɗo hoolii a fuɗɗike ko toownataa. A jaaraama fota yo Md. Tafsiiru, meɗen weltor maa, sabu ko a ɓeydaari mawndi e daraniiɓe ngal ɗemngal ».
[Saajo Bah, mo Peeral Media Network]
Mi weltike buy e teddinireede ndee lowre men hesere. Binndi ka haala men ɗuuɗaa, famɗu! Ko ɗum waɗi, deftere hesere maa sit internet keso yaltuɗo woo no haani bismeede.
[Moodi Umaar Bah, ka Peeral Media Network]
Je suis convaincu que tu es l’un des rares intellectuels Guinéens qui œuvrent pour l’affirmation de notre identité.Quand je lis tes billets, je suis très content de voir qu il y a de gens qui sont fier de s’exprimer dans leur propre langue, Chapeaux à toi ; et qu’Allah guide tes pas !
[Thierno Diallo, collaborateur à Guineeinfos, Blogueur à Rivières du sud et Mondoblog]
Moodi Tafsiir Alla yiyii golle mon. On njaaraama. Yo Alla ɓamtu #pulaagu!
Abdullaay Soh Moodi Tafsir Balde, ligge mon waɗii faayiida, ko arnoɗon Keer ko kadi rokkii yimɓe heewɓe faamu moƴƴa noon, ko hono mon en woni ko leñol ngol mari haaju, yimɓe annduɓe huunde kadi fellitɓe waɗugol goɗɗum, yo Geno wonu ballo men!
Usmaan Bah On njaaraama fulɓe dariiɓe gollande pulaagu. Yo on nguurko juuti fulɓe. Mi weltinii ma mon.
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn ace_Latn fuv_Latn ace_Latn fra_Latn fra_Latn fuv_Latn fuv_Latn fuv_Latn